Diwygio Gorchymyn 2012
2
1
Mae Atodlen 4 i Orchymyn 2012 wedi ei diwygio fel a ganlyn.
2
Yn y tabl—
a
yn lle rhes (x) rhodder—
(x) | Datblygiad— 1. ar dir o fewn Afonydd a’r Môr – Parth Llifogydd 3; 2. ar dir o fewn Afonydd a’r Môr – Parth Llifogydd 2; 3. ar dir o fewn Parthau Amddiffynedig TAN 15. | Corff Adnoddau Naturiol Cymru
b
ar ôl rhes (y) mewnosoder—
(z) | Datblygiad sy’n ymwneud ag— i datblygiad gwastraff; ii darparu tai annedd pan fo naill ai nifer y tai annedd sydd i’w darparu yn 10 neu ragor neu pan fwriedir cyflawni’r datblygiad ar safle sydd â’i arwynebedd yn 0.5 hectar neu fwy ac nad yw’n hysbys a yw nifer y tai annedd sydd i’w darparu yn 10 neu ragor; iii darparu adeilad neu adeiladau lle mae’r arwynebedd llawr y bwriedir ei greu gan y datblygiad yn 1,000 metr sgwâr neu ragor; iv datblygiad a gyflawnir ar safle sydd â’i arwynebedd yn 1 hectar neu fwy; v darparu 10 neu ragor o fflatiau (boed hynny drwy gynyddu nifer y fflatiau mewn adeilad presennol neu fel arall); vi darparu llety preswyl ac ynddo 10 neu ragor o ystafelloedd, nad ydynt wedi eu cynnwys mewn tai annedd neu fflatiau, nad ydynt yn cael eu defnyddio yn unig at ddibenion coginio ac nad ydynt yn gyfleusterau toiled, yn ystafelloedd gwasanaeth, yn goridorau, yn ystafelloedd golchi dillad, yn gynteddau neu’n ystafelloedd amlbwrpas; neu vii darparu llety preswyl ac ynddo 10 neu ragor o ystafelloedd sydd wedi eu cynnwys mewn tŷ annedd neu fflat a ddefnyddir fel tŷ amlfeddiannaeth, nad ydynt yn cael eu defnyddio yn unig at ddibenion coginio ac nad ydynt yn gyfleusterau toiled, yn ystafelloedd gwasanaeth, yn goridorau, yn ystafelloedd golchi dillad, yn gynteddau neu’n ystafelloedd amlbwrpas. | Yr Awdurdod Tân ac Achub perthnasol
3
O dan y pennawd “Dehongli’r Tabl”—
a
ar ddiwedd paragraff (m) hepgorer “ac”;
b
yn lle paragraff (n) rhodder—
n
ym mharagraff (x)—
- ystyr “Afonydd a’r Môr – Parth Llifogydd 3” (“Rivers and Sea – Flood Zone 3”) yw ardal lle y mae mwy nag 1 siawns mewn 100 o lifogydd o afonydd a mwy nag 1 siawns mewn 200 o lifogydd o’r môr mewn blwyddyn benodol, gan gynnwys newid yn yr hinsawdd;
- ystyr “Afonydd a’r Môr – Parth Llifogydd 2” (“Rivers and Sea – Flood Zone 2”) yw ardal lle y mae llai nag 1 siawns mewn 100 o lifogydd o afonydd a llai nag 1 siawns mewn 200 o lifogydd o’r môr ond mwy nag 1 siawns mewn 1000 o lifogydd o’r afonydd a’r môr mewn blwyddyn benodol, gan gynnwys newid yn yr hinsawdd; ac
- ystyr “Parthau Amddiffynnol TAN 15” (“TAN 15 Defended Zones”) yw ardaloedd lle y mae seilwaith rheoli perygl llifogydd yn darparu safon ofynnol o ddiogelwch rhag llifogydd o 1 mewn 100 o afonydd ac 1 mewn 200 o’r môr (ynghyd â newid yn yr hinsawdd a bwrdd rhydd) fel y nodir yn y Map Llifogydd ar gyfer Cynllunio a gyhoeddir gan Gyfoeth Naturiol Cymru;;
;
c
ar ôl paragraff (n) mewnosoder—
o
ym mharagraff (z) nid yw “tŷ amlfeddiannaeth” yn cynnwys bloc o fflatiau wedi ei drosi y mae adran 257 o Ddeddf Tai 2004 yn gymwys iddo ond fel arall mae iddo yr un ystyr ag a roddir i “house in multiple occupation” yn adran 254 o Ddeddf Tai 2004.